OKRESNÁ PROKURATÚRA KOŠICE I 
Mojmírova 5, 041 47 Košice 1	

Číslo: 3 Pv 155/14/8802	Košice I 03.02.2016 
EEČ: 2-63-35-2016

U Z N E S E N I E

Trestná vec:	obv. XXXXX 
Trestný čin:	Prečin Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
povolanie: szčo
väzba: nie 
ktorý je trestne stíhaný pre trestný čin:
- Prečin Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX I zo dňa 3.2.2016 spisová značka 3 Pv 155/14/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v Košiciach dňa 11.03.2014 v čase okolo 18:30 hod. na ul. Repná č. 12 pred svojim rodinným domom a bránkou dvora po tom, ako mu na zvonček zazvonil jeho sused XXXXX, sa tomuto vyhrážal zastrelením a zároveň na neho namieril strelnú samonabíjaciu pištoľ značky XXXXX typu S9, kalibru 9x 19, výrobného čísla 021 364, ktorú mal v legálnej držbe, pričom XXXXX v snahe odchýliť zbraň od svojho tela ho chytil za ruku, v ktorej mal zbraň, na čo obaja spadli ma zem, kde počas zápasu jedenkrát vystrelil do voľného priestoru a po tom ako XXXXX prišiel na pomoc XXXXX, a aj tento sa snažil menovanému vytrhnúť zbraň, pod druhýkrát vystrelil a následne mu zbraň vypadla z ruky, čím týmto konaním vzbudil dôvodnú obavu o ich život a zdravie. 

Uznesením prokurátora Okresnej prokuratúry XXXXX I zo dňa 3.2.2016, spisová značka 3 Pv 155/14/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	15 mesiacov
 
Odôvodnenie:
	Uznesením povereného príslušníka PZ Obvodného oddelenia PZ XXXXX - Ťahanovce, sp. zn. ČVS:ORP-1070S/TH-KE-2014 zo dňa 11.03.2014 bolo začaté trestné stíhanie a dňa 12.03.2014 bolo vznesené obvinenie XXXXX  pre prečin nebezpečného vyhrážania podľa § 360 ods. 1, ods. 2 písm. a) Trestného zákona, s poukazom na § 138 písm. a) Trestného zákona, na tom skutkovom základe, 

-    v Košiciach dňa 11.03.2014 v čase okolo 18:30 hod. na ul. Repná č. 12 pred svojim rodinným domom a bránkou dvora po tom, ako mu na zvonček zazvonil jeho sused XXXXX, sa tomuto vyhrážal zastrelením a zároveň na neho namieril strelnú samonabíjaciu pištoľ značky XXXXX typu S9, kalibru 9x 19, výrobného čísla 021 364, ktorú mal v legálnej držbe, pričom XXXXX v snahe odchýliť zbraň od svojho tela ho chytil za ruku, v ktorej mal zbraň, na čo obaja spadli ma zem, kde počas zápasu jedenkrát vystrelil do voľného priestoru a po tom ako XXXXX prišiel na pomoc XXXXX, a aj tento sa snažil menovanému vytrhnúť zbraň, pod druhýkrát vystrelil a následne mu zbraň vypadla z ruky, čím týmto konaním vzbudil dôvodnú obavu o ich život a zdravie. 

XXXXX prokuratúry XXXXX I uznesením sp. zn. 3 Pv 155/2014/8802 zo dňa 06.08.2014 podľa § 216 ods. 1 písm. a, b), c), Trestného poriadku podmienečne zastavil trestné stíhanie proti obvinenému XXXXX pre prečin nebezpečného vyhrážania podľa § 360 ods. 1, ods. 2  písm. a) Trestného zákona, s poukazom na § 138 písm. a) Trestného zákona s určením skúšobnej doby v trvaní 15 /pätnásť/ mesiacov podľa § 216 ods. 2 Trestného poriadku.

	Predmetné uznesenie prokurátora Okresnej prokuratúry XXXXX I sa stalo právoplatným dňa 26.08.2014. 

	Podľa § 217 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Vzhľadom k tomu, že obvinený XXXXX viedol v priebehu skúšobnej doby riadny život, z odpisu registra trestov vyplýva, že sa v čase skúšobnej doby nedopustil žiadnej trestnej činnosti, čím takto naplnil zákonné podmienky uvedené v § 217 ods. 1 Trestného poriadku pre osvedčenie, z toho dôvodu bolo potrebne rozhodnúť tak, ako je to uvedené vo výrokovej časti tohto uznesenia.     
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Stanislav Pollák
prokurátor